Il-Ministru tat-Trasport Joe Mizzi ħabbar dalgħodu li ntgħażlet l-aqwa offerta mit-tliet konsorzja li wieġbu għas-sejħa ta’ interess biex joperaw it-trasport pubbliku. tvm.com.mt jinsab informat li kumpanija Spanjola AUTOBUSES de Leon mistennija tieħu f’idejha s-sistema tat-trasport pubbliku ta’ pajjiżna. F’April li għadda nfetħu l-offerti tat-tliet konsorzja li kkompetew biex joperaw is-servizz tat-trasport pubbliku wara li f’Jannar li għadda l-Gvern ħa f’idejh is-servizz tat-trasport pubbliku mingħand il-kumpanija Arriva. Il-kumitat ta’ evalwazzjoni beda jiltaqa’ minn dik il-ġimgħa stess biex jibda l-proċess ta’ evalwazzjoni tal-offerti li saru mit-tliet konsorzja, fosthom l-Gozo First Travel, l-Island Buses Malta u l-kumpanija Spanjola tat-trasport AUTOBUSES de Leon. Il-Ministeru tat-Trasport kien sostna li l-proċess ried isir fl-iqsar żmien possibbli iżda fl-istess ħin ried li dan isir bl-akbar trasparenza.